Наибан дарж д1адаларх паччахьана дуьхьал болу къийсам ца сацийра Эвтархойн Ахьмада. Иза дагахь доццучу хенахь дуьхьал нислора паччахьан кхайлах лелачу отрядашна. Цо уьш х1аллак а йора. Иштта цкъа Г1оййисттехь нехан даьхни далош бог1учу зуламхошна т1енисвелира Эвтархойн Ахьмад шеца Буг1а а, Геха а кхин а пхи накъост а волуш. 8 дин, йиъ эмкал, цхьа ши сахь дато ахча а даьккхира цаьргара и х1онц имамана совг1атана д1аелира Эвтархойн Ахьмада, дохнан да ца волий хиъча. Цуьнах кхаъ хиллачу имам Шемала Эвтархойн Ахьмадан маьхча Аг1а ваийтира кехат яздина. Шемала яздора: «Вайшинна юккъехь цхьа а вас яц, хьайна соьгара цатам хиллехь гечдай, вухавола суна т1е». Эвтархойн Ахьмада дуьхьал яздира: «Халахетча – д1айоьдуш, самукъадаьча- юхайог1уш лела зуда яц со», – аьлла. Хьалхалерра тешам вай ларбийр бу. Имам, хьуна со гур ву хьайн эскар т1елетачехь – хьалхаваьлла, духадолуш-т1аьхьах1оьттина вог1уш.